CELEX: 22006D0141
Language: et
Date: 2006-12-08 00:00:00
Title: EMP Ühiskomitee otsus nr 141/2006, 8. detsember 2006 , millega muudetakse Euroopa Majanduspiirkonna lepingu I lisa (veterinaar- ja fütosanitaarküsimused)

29.3.2007   
            
            
               ET
            
            
               Euroopa Liidu Teataja
            
            
               L 89/6
            
         
      EMP ÜHISKOMITEE OTSUS
   
   nr 141/2006,
   8. detsember 2006,
   millega muudetakse Euroopa Majanduspiirkonna lepingu I lisa (veterinaar- ja fütosanitaarküsimused)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artiklit 98,
   ning arvestades järgmist:
   
               (1)
            
            
               Lepingu I lisa on muudetud EMP Ühiskomitee 22. septembri 2006. aasta otsusega nr 105/2006 (1).
            
         
               (2)
            
            
               Lepingusse tuleb inkorporeerida komisjoni 24. oktoobri 2005. aasta otsus 2005/748/EÜ, millega muudetakse otsust 2002/300/EÜ seoses teatavate piirkondade väljajätmisega Bonamia ostreae ja/või Marteilia refringens'i suhtes heakskiidetud tsoonide loetelust (2).
            
         
               (3)
            
            
               Lepingusse tuleb inkorporeerida komisjoni 3. novembri 2005. aasta otsus 2005/770/EÜ, millega muudetakse otsuse 2003/634/EÜ (millega kiidetakse heaks kavad kalahaiguste viirusliku hemorraagilise septitseemia (VHS) ja nakkusliku vereloomenekroosi (IHN) suhtes heakskiidetud vööndite ja heakskiitmata vööndites asuvate heakskiidetud kalakasvanduste staatuse saamiseks) I ja II lisa (3).
            
         
               (4)
            
            
               Lepingusse tuleb inkorporeerida komisjoni 15. novembri 2005. aasta otsus 2005/813/EÜ, millega muudetakse otsuse 2002/308/EÜ (millega kehtestatakse kalahaiguste viirusliku hemorraagilise septitseemia (VHS) ja/või nakkusliku vereloomenekroosi (IHN) suhtes heakskiidetud vööndite ja kalakasvanduste loetelud) I ja II lisa (4).
            
         
               (5)
            
            
               Käesolevat otsust ei kohaldata Liechtensteini suhtes,
            
         ON TEINUD JÄRGMISE OTSUSE:
   Artikkel 1
   Lepingu I lisa I peatükki muudetakse järgmiselt.
   
               1.
            
            
               Osa 4.2 punkti 65 (komisjoni otsus 2002/300/EÜ) lisatakse järgmine taane:
               
                           “—
                        
                        
                           
                              32005 D 0748: komisjoni otsus 2005/748/EÜ, 24. oktoober 2005 (ELT L 280, 25.10.2005, lk 20).”
                        
                     
         
               2.
            
            
               Osa 4.2 punkti 66 (komisjoni otsus 2002/308/EÜ) lisatakse järgmine taane:
               
                           “—
                        
                        
                           
                              32005 D 0813: komisjoni otsus 2005/813/EÜ, 15. november 2005 (ELT L 304, 23.11.2005, lk 19).”
                        
                     
         
               3.
            
            
               Osa 4.2 pealkirja “ÕIGUSAKTID, MIDA EFTA RIIGID JA EFTA JÄRELEVALVEAMET IGATI ARVESSE VÕTAVAD” all punkti 55 (komisjoni otsus 2003/634/EÜ) lisatakse järgmine taane:
               
                           “—
                        
                        
                           
                              32005 D 0770: komisjoni otsus 2005/770/EÜ, 3. november 2005 (ELT L 291, 5.11.2005, lk 33).”
                        
                     
         Artikkel 2
   Otsuste 2005/748/EÜ, 2005/770/EÜ ja 2005/813/EÜ islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 9. detsembril 2006, tingimusel et EMP Ühiskomiteele on esitatud kõik lepingu artikli 103 lõike 1 kohased teated (5).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 8. detsember 2006
      
         
            EMP Ühiskomitee nimel
         
         
            eesistuja
         
         Oda Helen SLETNES
         
      
   
   
      (1)  ELT L 333, 30.11.2006, lk 17.
   
      (2)  ELT L 280, 25.10.2005, lk 20.
   
      (3)  ELT L 291, 5.11.2005, lk 33.
   
      (4)  ELT L 304, 23.11.2005, lk 19.
   
      (5)  Põhiseadusest tulenevaid nõudeid ei ole nimetatud.